**OBRAZLOŽENJE PRIJEDLOGA DRUGIH IZMJENA I DOPUNA**

**PRORAČUNA GRADA KARLOVCA ZA 2021. GODINU**

**1. U V O D**

Proračun Grada Karlovca za 2021. godinu kao i Projekcije proračuna za 2022. i 2023. godinu usvojene su na 30. sjednici Gradskog vijeća Grada Karlovca održanoj dana 17. prosinca 2020. godine, a objavljen je u Glasniku Grada Karlovca broj 17/2020. godine.

Proračun za 2021. godinu usvojen je u iznosu od 396.701.212 kuna.

Zakonom o proračunu (Narodne novine, broj 87/08, 136/12 i 15/15) utvrđeno je da ako se tijekom proračunske godine, zbog nepredviđenih okolnosti, umanje ili povećaju prihodi i primici, odnosno rashodi i izdaci, proračun se mora uravnotežiti. Nadalje, Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna prema postupku za donošenje proračuna.

Prve Izmjene i dopune Proračuna Grada Karlovca donijelo je Gradsko vijeće Grada Karlovca je na 36. sjednici održanoj dana 30. ožujka 2021. godine u ukupnom iznosu od 421.713.333 kuna, što je povećanje za 25,01 mil. kuna, odnosno za 6,3% u odnosu na početni Proračun za 2021. godinu.

Stoga se na osnovi dosadašnje dinamike ostvarenja prihoda i rashoda te procjene njihova ostvarenja do kraja 2021. godine, predlažu Druge Izmjene i dopune Proračuna Grada Karlovca za 2021. godinu i projekcije za 2022. i 2023. godinu.

Drugim Izmjenama i dopunama Proračuna Grada Karlovca predlaže se proračun u iznosu od 394.796.438 kuna što je smanjenje za 26,9 mil. kuna odnosno za 6,4% u odnosu na planirano Prvim izmjenama i dopunama Proračuna Grada Karlovca za 2021. godinu. Projekcije proračuna za 2022. i 2023. godinu prijedlogom drugih Izmjena i dopuna Proračuna Grada Karlovca za 2021. godinu se ne mijenjaju.

U nastavku slijedi obrazloženje općeg dijela proračuna odnosno ukupnih prihoda/primitaka i rashoda/izdataka koji se predlažu drugim Izmjenama i dopunama Proračuna Grada Karlovca za 2021. godinu u odnosu na početni Proračun za 2021. godinu.

Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji odjeli gradske uprave, detaljno su opisane u obrazloženjima izmjena i dopuna financijskih planova odjela gradske uprave za 2021. godinu, po programima.

U nastavku se daje tablični prikaz promjena prihoda i primitaka, te rashoda i izdataka koji se predlažu Drugim izmjenama i dopunama Proračuna Grada Karlovca za 2021. godinu, prema osnovnoj klasifikaciji.

1. **OPĆI DIO**

**Tablica 1. Struktura drugih Izmjena i dopuna Proračuna Grada Karlovca za 2021. godinu prema osnovnoj klasifikaciji**



**2. PRIHODI I PRIMICI PRORAČUNA**

U narednoj tabeli prikazane su promjene na osnovnim skupinama prihoda i primitaka u odnosu na prethodni plan. Prijedlogom drugih Izmjena i dopuna Proračuna Grada Karlovca za 2021. godinu prihodi i primici su manji za 6,38% u odnosu na početni plan Proračuna.

**Tablica 2. Planirani prihodi i primici Proračuna Grada Karlovca za 2021. godinu i prijedlog povećanja/smanjenja**



**2.1.PRIHODI POSLOVANJA**

**PRIHODI POSLOVANJA** (prihodi od poreza, pomoći iz inozemstva i od subjekata unutar opće države, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i robe, te pruženih usluga i od donacija, prihodi od kazni, upravnih mjera i ostali prihodi) predlažu se u iznosu od 354.168.247 kuna ili za 2,9 mil. kuna manje u odnosu na planirane prihode Proračuna za 2021. godinu.

* **Prihodi od poreza**

Prihodi od poreza planiraju se u iznosu od 138.958.059 kuna i ovim izmjenama i dopunama su povećani za 4,9 mil. kuna. U ovoj skupini prihoda planirani su prihodi od poreza na imovinu (porez na promet nekretnina) koji iznose 9.585.000 kuna dok su prihodi od poreza na robe i usluge planirani u iznosu od 902.654 kuna. Prihodi od poreza na imovinu su veći za 2,0 mil. kuna u odnosu na Plan, a odnose se najvećim dijelom na prihode od poreza na promet nekretnina koji su planirani u iznosu od 9.500.000 kuna dok se na porez na kuće za odmor odnosi 85.000 kuna. Prihodi od poreza na robu i usluge su manji za 602.346 kuna i odnose se na smanjene prihode od poreza na potrošnju alkoholnih i bezalkoholnih pića za 611.346 kuna i novi plan iznosi 888.654 kuna. Prihodi od poreza i prireza na dohodak ovim Izmjenama iznose 128.470.405 kuna i povećani su za 3,5 mil. kuna u odnosu na Plan.

Struktura prihoda od poreza na dohodak je sljedeća:

* porez i prirez na dohodak kao nenamjenski prihod planiran je u iznosu od 124.000.000 kuna
* dio poreza na dohodak za decentralizirane funkcije osnovnog školstva u iznosu od 3.000.000 kuna
* dio poreza na dohodak za financiranje decentralizirane funkcije vatrogastva u iznosu od 1.470.405 kuna.
* **Pomoći iz inozemstva i od subjekata unutar opće države** Ukupan iznos pomoći iz inozemstva i od subjekata unutar općeg proračuna planira se u iznosu od 137.065.803 kuna odnosno smanjuje se za 7,8 mil. kuna ili 5,4% u odnosu na prethodni plan.

**Pomoći od međunarodnih organizacija te institucija i tijela EU** planirane su u iznosu od 1.902.519 kuna što je za 166.519 kuna više ili za 9,6% više u odnosu na planirano, a odnose se najvećim dijelom na pomoći iz inozemstva za provedbu projekata energetske učinkovitosti pri čemu je za projekt GEO4KA planirano 450.000 kuna, a za projekt FORTITUDE 1.286.000 kuna. Na proračunskog korisnika osnovnu školu Dubovac se odnosi 136.195 kuna koji su namijenjeni projektu Erasmus +.

**Pomoći proračunu iz drugih proračuna** planirane su u novom iznosu od 10.849.052 kuna, što je povećanje za 2,2 mil.kuna u odnosu na prethodni plan, a promjene se najvećim dijelom odnose na sredstva odobrena iz državnog proračuna za dječji vrtić Mahično u iznosu od 533.000 kuna, za rekonstrukciju dječjeg vrtića Banija u iznosu od 500.000 kuna dok je iz Ministarstva kulture za obnovu kulturne baštine ugovoreno 800.000 kuna više i novi plan iznosi 1.600.000 kuna. Za ublažavanje posljedica potresa koji je zadesio Karlovačku županiju krajem prošle godine planirano je 2.200.000 kuna dok je za provedbu lokalnih izbora planirano 650.000 kuna pomoći iz županijskog proračuna. Pomoći Ministarstva financija kao kompenzacijska mjera ovim Izmjenama nisu mijenjane i iznose 3.366.300 kuna.

**Pomoći od izvanproračunskih korisnika** su manje za 9,0 mil. kuna ili za 53,1% u odnosu na izvorni plan i iznose 7.950.123 kuna, a odnose se najvećim dijelom na smanjene pomoći Hrvatskih voda za 8,9 mil. kuna za projekt Karlovac II i novi plan iznosi 2.313.278 kuna dok je za sanaciju klizišta u 2021. planirano 618.000 kuna pomoći od Hrvatskih voda. Pomoći od Županijske uprave za ceste planirane su u iznosu od 3,8 mil.kuna, a sredstva su namijenjena održavanju nerazvrstanih cesta.

Drugim izmjenama i dopunama plana za 2021. godinu pomoći Fonda za zaštitu okoliša i energetsku učinkovitost su smanjene za 216.000 kuna i iznose 1.104.000 kuna i namijenjene su sanaciji odlagališta Ilovac. Prihodi proračunskih korisnika planirani su u iznosu od 53.845 kuna, a odnose se najvećim dijelom na pomoći od Hrvatskog zavoda za zapošljavanje za pripravnike.

**Pomoći izravnanja za decentralizirane funkcije** osnovnog školstva i vatrogastva su usklađene s Uredbom Vlade Republike Hrvatske o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2021.godinu (Narodne novine, broj 148/2020). Drugim Izmjenama i dopunama proračuna za 2021. godinu pomoći izravnanja su povećane za 500.000 kuna i iznose 13.910.609 kuna pri čemu se na osnovno školstvo odnosi 7.947.705 kuna, a na vatrogastvo 5.962.904 kuna.

**Pomoći proračunskim korisnicima iz proračuna koji im nije nadležan** su povećane za 5.883.507 kuna, a odnose se na pomoći iz državnog i županijskog proračuna proračunskim korisnicima koje su planirane u iznosu od 80.954.709 kuna, a odnose se najvećim dijelom na prihode osnovnih škola Grada namijenjenih financiranju plaća i ostalih rashoda za zaposlene, a koja oni ostvaruju iz državnog proračuna. Sredstva planirana za 2021. godinu za plaće u osnovnim školama iznose 73,3 mil. kuna.

**Pomoći temeljem prijenosa EU sredstava** planirane su u iznosu manjem za 7,6 mil. kuna i novi plan iznosi 21.498.791 kuna, a odnosi se najvećim dijelom na smanjenje sredstava za kino Edison u iznosu od 6,1 mil. kuna i novi plan iznosi 5.567.498 kuna dok su sredstva namijenjena projektu unaprijeđenja rada vrtića smanjena za 1,1 mil. kuna i novi plan iznosi 2.985.144 kuna. Kapitalne pomoći od Agencije za plaćanja u poljoprivredi i ruralnom razvoju za gradnju dječjeg vrtića Mahično su smanjene za 442.033 kuna i novim planom iznose 1.800.885 kuna dok su izostale pomoći za projekt Ženske grupe Korak u iznosu od 599.920 kuna. Planirane su pomoći Ministarstva znanosti i obrazovanja za projekt Pomoćnici u nastavi IV u iznosu od 481.284 kuna.

Prihodi proračunskih korisnika po osnovi pomoći temeljem prijenosa EU sredstava iznose 1.081.764 kuna, odnosno povećane su za 736.896 kuna u odnosu na plan za 2021. godinu, a odnose se najvećim dijelom na povećanje prihoda za projekt unaprjeđenja rada vrtića kod proračunskog korisnika Dječji vrtić Karlovac koji je nositelj ovog projekta.

* **Prihodi od imovine**

Prihodi od imovine (prihodi od financijske i nefinancijske imovine) planirani su iznosu manjem za 625.000 kuna i novi plan iznosi 4.760.547 kuna, a odnose se najvećim dijelom na prihode od nefinancijske imovine koji su planirani u iznosu od 4.690.547 kuna. **Prihodi od nefinancijske imovine (**zakup poljoprivrednog zemljišta, naknade za eksploataciju mineralnih sirovina, spomeničke rente, naknade za zbrinjavanje komunalnog otpada, iznajmljivanja poslovnih i stambenih objekata, te naknade za uporabu javnih površina) su planirani u ukupnom iznosu od 4.690.547 kuna što je za 625.000 kuna manje u odnosu na Plan za 2021. pri čemu se na prihode od zakupa i služnosti na gradskom zemljištu odnosi 885.000 kuna, na prihode od zakupa i iznajmljivanja imovine i objekata 1.495.000 kuna, na spomeničku rentu 750.000 kuna, na naknadu za javne površine 647.390 kuna, na prihode od koncesija 100.000 kuna, na naknadu za zbrinjavanje komunalnog otpada 575.125 kuna i na ostale prihode po ovoj osnovi.

**Prihodi od financijske imovine** planirani su u iznosu od 70.000 kuna, a odnosi se na prihode od kamata na depozite po viđenju.

* **Prihodi od administrativnih pristojbi i po posebnim propisima**

Skupina prihoda od administrativnih pristojbi i po posebnim propisima drugim Izmjenama proračuna planirana je u iznosu većem za 149.079. kuna i novi plan iznosi 67.577.298 kuna.

**Upravne i administrativne pristojbe** planirane su u iznosu većem za 50.000 kuna i iznose 1.020.000 kuna, a odnose se na prihode od državnih biljega u iznosu od 375.000 kuna dok prihodi od gradskih pristojbi iznose 600.000 kuna, a prihodi od boravišnih pristojbi 45.000 kuna.

**Prihodi po posebnim propisima** su povećani za 1,0 mil. i iznose 18.957.298 kuna, od čega se najveći dio ovih prihoda odnosi na vlastite prihode proračunskih korisnika (participacija roditelja za vrtiće, članarine, ulaznice i drugi namjenski prihodi proračunskih korisnika) čiji je plan ovim Izmjenama povećan i iznosi 17,5 mil.kuna.

Ostale nespomenute prihode čine prihodi po sudskim presudama koji su planirani u iznosu od 390.000 kuna, naknada za zadržavanje nezakonito izgrađenih zgrada u prostoru u iznosu od 160.000 kuna, prihod od vodnog doprinosa u iznosu od 80.000 kuna dok je doprinos za šume planiran u iznosu od 700.000 kuna.

**Prihodi od komunalnih doprinosa i naknada** su smanjeni za 940.000 kuna i iznose 47.600.000 kuna od čega je prihod od komunalne naknade smanjen za 940.000 kuna i iznosi 44.600.000 kuna, a komunalni doprinos ostaje nepromijenjen u iznosu od 3.000.000 kuna.

* **Prihodi od prodaje proizvoda i robe te pruženih usluga i prihodi od donacija**

Predlaže se povećanje ove skupine prihoda za 343.170 kuna i novi plan iznosi 4.837.540 kuna, a odnose se gotovo u cijelosti na vlastite prihode proračunskih korisnika.

Prihodi od prodaje proizvoda i robe te pruženih usluga proračunskih korisnika planirani su u iznosu od 2.491.590 kuna dok se na prihode Grada po ovoj osnovi odnosi 1.630.000 kuna (prihodi od pruženih usluga za Hrvatske vode).

Prihodi od donacija su planirani u iznosu od 715.950 kuna pri čemu se najveći dio odnosi na donacije trgovačkih društava za projekt KA - kvart u iznosu od 350.000 kuna i na donacije od Heinekena za UPU Pivovara u iznosu od 70.000 kuna dok se na proračunske korisnike odnosi 287.200 kuna prihoda od donacija.

* **Kazne, upravne mjere i ostali prihodi**

Navedena skupina prihoda je ovim izmjenama i dopunama proračuna planirana u iznosu većem za 150.000 kuna i iznosi 969.000 kuna, a odnosi se na naplatu prihoda od novčanih kazni (prekršajne kazne komunalnih redara) u iznosu od 450.000 kuna, prihode za naplaćene troškove prisilne naplate u iznosu od 5.000,00 kuna i ostale prihode u iznosu od 514.000 kuna (ostali prihodi ostvareni s osnove posebnih ugovora, prihodi od naplate sudskih troškova i troškova ovrha i slično, povrati u gradski proračun, te razni manji prihodi koji se ne iskazuju zasebno).

**2.2. PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine** planirani su u iznosu većem za 82.000 kuna i iznose 2.352.000 kuna, a najvećim dijelom se odnose na prihode od prodaje zemljišta u zoni Gornje Mekušje u iznosu od 1.272.000 kuna što je za 728.000 kuna manje u odnosu na plan dok se na prihode od prodaje zemljišta u vlasništvu grada odnosi 1.060.000 kuna što je za 860.000 kuna više u odnosu na planirano Prvim izmjenama i dopunama .

**Prihodi od prodaje proizvedene dugotrajne imovine** planirani su u iznosu od 2.524.700 kuna, a najveći dio se odnosi na prihode od prodaje građevinskih objekata (stanova) koji su planirani u iznosu od 2.514.000 kuna dok prihodi od prodaje postrojenja i opreme iznose 5.000 kuna, a prihodi od prodaje prijevoznih sredstava 5.000 kuna. Prihodi od prodaje stanova na kojim postoji stanarsko pravo uz obročnu otplatu na temelju ugovora iz ranijih godina planirani su u iznosu od 1,2 mil. kuna, prihodi od prodaje gradskih stanova u iznosu od 1,1 mil. kuna dok su prihodi od prodaje poslovnih objekata planirani u iznosu od 190.000 kuna.

**2.3. PRIMICI OD FINANCIJSKE IMOVINE I ZADUŽIVANJA**

Drugim Izmjenama i dopunama Plana za 2021. godini Primici od financijske imovine i zaduživanja se smanjuju za 24,3 mil.kuna i njihov plan iznosi 2.825.564 kuna, a odnosi se na sredstva namijenjena financiranju izgradnji komunalne infrastrukture u sklopu projekta Karlovac II u iznosu od 1,9 mil.kuna dok je 948.300 kuna namijenjeno projektu kina Edison.

**3. RASHODI I IZDACI**

Prijedlogom drugih Izmjena Proračuna za 2021. godinu smanjuju se ukupni rashodi i izdaci Proračuna za 26,9 mil. kuna, što je smanjenje za 6,38% planiranih proračunskih rashoda i izdataka za 2021. godinu i novi plan uravnotežen je s prihodima u iznosu 394.796.438 kuna.

Rashodi poslovanja planirani su u 2021. godini u iznosu od 307.602.029 kuna i veći su za 13,9 mil.kuna u odnosu na Proračun za 2021. godinu, rashodi za nabavu nefinancijske imovine planirani su u iznosu manjem za 40,8 mil.kuna i novi plan iznosi 75.601.358 kuna dok su izdaci za financijsku imovinu i otplatu zajmova planirani u iznosu od 11.593.051 kuna i manji su za 50.000 kuna u odnosu na početni plan za 2021. godinu.

U nastavku se daje prikaz promjena na osnovnim skupinama rashoda i izdataka u odnosu na prethodni plan Proračuna.

**Tablica 3. Planirani rashodi i izdaci Proračuna Grada Karlovca za 2021. godinu i**

**prijedlog povećanja/smanjenja**



**3.1**. **RASHODI POSLOVANJA**

**Rashodi poslovanja** planirani su drugim Izmjenama i dopunama Proračuna Grada Karlovca u 2021. godini u ukupnom iznosu od 307.602.029 kuna što je za 4,73% više u odnosu na Plan za 2021. godinu.

Predloženi rashodi poslovanje planirani su po skupinama rashoda i izdataka kako slijedi:

**Rashodi za zaposlene** (plaće, ostali rashodi za zaposlene, doprinosi koji se odnose ukupno na djelatnike Gradske uprave i proračunske korisnike), planirani su u ukupnom iznosu od 149.097.734 kuna, što je za 8,6 mil. kuna više u odnosu na plan za 2021. godinu. U strukturi ukupnih rashoda i izdataka čine 37,77%. Od toga su planirani rashodi za zaposlene u Gradskoj upravi u iznosu od 22,1 mil.kuna pri čemu se na plaće (bruto) odnosi u iznosu od 17,5 mil. kuna, ostali rashodi za zaposlene planirani su u iznosu od 1,7 mil. kuna dok su doprinosi na plaću planirani u iznosu od 2.884.976 kuna. Porast rashoda za plaće prisutan je kod osnovnih škola, vrtića i javne vatrogasne postrojbe čija se plaća temelji na državnoj osnovici.

**Materijalni rashodi** (naknade troškova zapslenima, rashodi za materijal i energiju, rashodi za usluge i ostali nespomenuti rashodi poslovanja) planirani su u iznosu od 118.071.462 kuna i veći su za 4,0 mil. kuna u odnosu na Plan za 2021. godinu. Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa, te ostali rashodi poslovanja koji uključuju naknade za rad predstavničkih i izvršnih tijela i upravnih vijeća, premije osiguranja, reprezentacije, članarine upravne, administrativne i sudske pristojbe i ostali slični rashodi. U ukupnim rashodima i izdacima u Proračunu Grada Karlovca sudjeluju s 29,91%.

Najveći dio rashoda odnosi se na rashode za usluge u iznosu od 78.426.014 kuna (zakupnine, usluge tekućeg i investicijskog održavanja objekata, komunalne usluge, održavanje komunalne infrastrukture, usluge promidžbe i informiranja, intelektualne usluge i druge usluge) što je povećanje za 3,4 mil. kuna, zatim na rashode za materijal i energiju u iznosu od 23.294.820 kuna (troškovi energije, uredski materijal, sitni inventar i drugi materijalni rashodi) što je smanjenje za 0,6 mil. kuna, ostali nespomenuti rashodi poslovanja veći su za 1.273.625 kuna i iznose 9.320.225 kuna, naknade troškova zaposlenima planirane su u iznosu od 6.933.103 kuna i manje su za 104.770 kuna dok su naknade troškova osobama izvan radnog odnosa planirane u iznosu od 97.300 kuna.

**Financijski rashodi** (kamate za primljene zajmove i ostali financijski rashodi) planirani su u iznosu od 1.630.187 kuna i ovim izmjenama su povećani za 289.487 kuna pri čemu kamate za primljene kredite i zajmove iznose 900.000 kuna dok su ostali financijski rashodi planirani u iznosu od 730.187 kuna, a obuhvaćaju rashode za bankarske usluge, usluge platnog prometa i kamate i naknade koje su proizašle iz drugih ugovornih odnosa.

**Subvencije** (subvencije trgovačkim društvima u javnom sektoru i subvencije trgovačkim društvima, obrtnicima i malim i srednjim poduzetnicima i poljoprivrednicima) ovim izmjenama iznose 5.216.443 kuna, u ukupnim rashodima i izdacima sudjeluju s 1,32%, pri čemu su subvencije Hrvatskom radio Karlovcu d.o.o. planirane u iznosu od 400.000 kuna, a subvencije trgovačkim društvima, zadrugama, poljoprivrednicima i obrtnicima izvan javnog sektora u iznosu od 4.816.443 kuna što je za 355.750 kuna više u odnosu na plan za 2021. Subvencija Autotransport d.o.o. planirana je u iznosu od 2.289.000 kuna, potpore poljoprivrednim gospodarstvima planirane su u iznosu većem za 110.000 kuna i iznose 1.360.193 kuna, a potpore poduzetništvu su povećane za 251.750 kuna i iznose 2.512.443 kuna.

**Pomoći dane u inozemstvo i unutar opće države** planirane su u iznosu od 4.894.260 kuna, a u ukupnim rashodima i izdacima Proračuna Grada Karlovca sudjeluju s 1,24%. Pomoći unutar općeg proračuna iznose 4.696.260 kuna, a odnose se najvećim dijelom na pomoći trgovačkom društvu Geotermika d.o.o. u iznosu od 600.000 kuna te na kapitalne pomoći Centru za gospodarenje otpadom Karlovačke županije u iznosu od 2.773.260 kuna dok je su kapitalne pomoći FZOEU za nabavu spremnika planirane u iznosu od 695.000 kuna pomoći dok su kapitalne pomoći Hrvatskim cestama planirane u iznosu od 446.000 kuna. Pomoći proračunskim korisnicima drugih proračuna iznose 200.000 kuna i odnose se najvećim dijelom na pomoći proračunskim korisnicima u zdravstvu (Dom zdravlja i Suvag) namijenjene su nabavi opreme i planirane u iznosu od 140.000 kuna dok se na skrb o braniteljima posredstvom Opće bolnice Karlovac odnosi 60.000 kuna pomoći.

**Naknade građanima i kućanstvima** planirane su u iznosu od 8.196.318 kuna i povećane su za 601.740 kuna u odnosu na planirane proračunom za 2021. godinu, a najvećim dijelom se odnose na gradski i zakonski socijalni program koji je planiran u iznosu od 3.976.500 kuna. Ova skupina rashoda odnosi se na stipendije učenicima i studentima, naknade za podmirenje troškova stanovanja i ogrjeva te toplog obroka građanima u socijalnoj potrebi. Nadalje, kroz ove se naknade sufinanciraju potrebe obitelji i djece i to za prehranu dojenčadi, naknade umirovljenicima, naknade za prehranu djece u osnovnim školama, te poklon paketi za novorođenčad i za siromašne obitelji kao i nabava obrazovnih materijala za osnovnoškolce. U ukupnim rashodima i izdacima Proračuna Grada Karlovca sudjeluju s 1,32%.

**Ostali rashodi** (tekuće i kapitalne donacije, kazne, penali i naknade štete i kapitalne pomoći) predlažu se u iznosu od 20.495.625 kuna što je za 189.956 kuna više u odnosu na plan za 2021. godinu. U ukupnim rashodima i izdacima u Proračuna Grada Karlovca sudjeluju s 5,19%.

Tekuće donacije planirane su u iznosu od 18.054.776 kuna, a odnose se najvećim dijelom na planirana sredstva za financiranje javnih potreba u sportu za što je planirano 8.840.000 kuna, na financiranje poslovanja Vatrogasne zajednice Grada 1.200.000 kuna, za financiranje rada mjesne samouprave 1.880.000 kuna, za financiranje rada udruga 1.698.000 kuna, za razvoj turizma 1.130.000 kuna i za javne potrebe u kulturi 1.154.700 kuna.

Kapitalne donacije planirane su u iznosu manjem za 236.000 kuna ili za 14,7% u odnosu na plan za 2021. godinu i iznose 1.365.849 kuna, a smanjenje sredstava se odnosi na kapitalne donacije namijenjene obnovi i očuvanju kulturne baštine koje je planirana u iznosu manjem za 286.000 kuna i novi plan iznosi 660.849 kuna.

Kazne, penali i naknade štete planirane su u iznosu većem za 370.000 kuna i novi plan iznosi 1.075.000 kuna, a odnosi se najvećim dijelom na isplate naknada pravnim i fizičkim osobama po pravomoćnim sudskim odlukama za što je planirano 900.000 kuna dok se na rashode namijenjene sanaciji šteta od posljedica potresa odnosi 150.000 kuna.

**3.2. RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu manjem za 40,8 mil. kuna ili za 35,0% u odnosu na Plan za 2021. godinu i iznose 75.601.358 kuna, a smanjenje rashoda za nabavu nefinancijske imovine rezultat je smanjenih rashoda određenih za kupnju i izgradnju građevinskih objekata kao i rashoda za dodatna ulaganja na građevinskim objektima. U ukupnim rashodima i izdacima u Proračuna Grada Karlovca sudjeluju s 19,15%.

Od toga su **rashodi za nabavu neproizvedene dugotrajne imovine** planirani u iznosu od 3.370.510 kuna što je za 461.490 kuna manje u odnosu na Plan za 2021. godinu, a najvećim dijelom se odnose na rashode za kupnju zemljišta koja je planirana u iznosu manjem za 0,5 mil.kuna i iznosi 2.575.360 kuna dok se na rashode za nematerijalnu imovinu odnosi 795.150 kuna (licence i dr.).

**Rashodi za nabavu proizvedene dugotrajne imovine** planirani su u iznosu od 49.741.895 kuna i manji su za 33,5 mil.kuna ili za 40,2% u odnosu na plan za 2021. godinu. Ovi rashodi se najvećim djelom odnose na **rashode određene za kupnju i izgradnju građevinskih objekata** u iznosu od 34.604.885 kuna ili 69,57% ukupnih rashoda za nabavu proizvedene dugotrajne imovine pri čemu su najznačajniji rashodi namijenjeni za projekt Karlovac II koji je ovim Izmjenama smanjen za 33,1 mil.kuna i iznosi 15,5 mil.kuna Za izgradnju parkirališta ŠSD Mladost planirano je 4,4 mil.kuna, za sanaciju klizišta Sveta Ana 2,3 mil. kuna rashoda dok se na izgradnju mrtvačnice Tušilović odnosi 1,4 mil.kuna. Rashodi za uređenje i izgradnju Nemičićeve ulice i ulice u Naselju Marka Marulića planirani u iznosu od 2,3 mil. kuna odnosno 2,6 mil.kuna dok se na uređenje ulice Stanka Vraza i Jana Masaryka odnosi 3,5 mil.kuna.

Ostale rashode u ovoj skupini čine rashodi za nabavu postrojenja i opreme u iznosu od 6.129.085 kuna, za prijevozna sredstva je planirano 247.848 kuna, a za knjige i umjetnička djela 2.767.512 kuna. Ovu skupinu rashoda čine još i rashodi za nematerijalnu proizvedenu imovinu koji su planirani u iznosu od 5.947.565 kuna (izrada projektne dokumentacije, ulaganja u računalne programe, prostorno planska dokumentacija i drugo), a za višegodišnje nasade i osnovno stado planirano je 45.000 kuna (nabava riba).

Skupina rashoda za nabavu plemenitih metala i ostalih pohranjenih vrijednosti planirana je u iznosu od 5.000 kuna što je na razini Proračuna za 2021.godinu.

**Dodatna ulaganja na građevinskim objektima** planirana su u iznosu od 22.483.953 kuna i manja su za 6,8 mil. kuna ili za 23,4% u odnosu na planirano Proračunom za 2021. godinu, a odnose se najvećim dijelom na smanjenje rashoda za uređenje Kina Edison za 8,0 mil.kuna i planirani su iznosu od 6,2 mil. kuna koji se odnose na projekt Obnova brownfield lokacije nekadašnjeg kina Edison. Rashodi za dodatna ulaganja na objektima osnovnih škola iznose 2.256.417 kuna dok je za dodatna ulaganja na objektima u vlasništvu grada planirano 2,5 mil.kuna. U ovoj skupini rashoda planirana je i sanacija odlagališta Ilovac u iznosu od 1,7 mil. kuna kao i izgradnja groblja Hrnetić od 2.200.000 kuna. Troškovi asfaltiranja makadam prometnica planirani u iznosu od 3.362.000 kuna i smanjeni su za 658.000 kuna u odnosu na Plan 2021.godine. Ovim Izmjenama i dopunama planirana je rekonstrukcija Dječjeg vrtića Banija u iznosu od 530.000 kuna kao i uređenje mrtvačnice Vojnog groblja za što je planirano 561.000 kuna, a za projekte obnove i očuvanja kulturnih dobara planirano je 1.128.000 kuna više u odnosu na Plan za 2021.godinu i iznose 2,0 mil.kuna. U strukturi ukupnih rashoda i izdataka Proračuna za 2021. godinu ova skupina čini 5,70%.

**3.3. IZDACI ZA FINANCIJSKU IMOVINU I OTPLATE ZAJMOVA**

Navedeni rashodi planirani su u ukupnom iznosu od 11.593.051 kuna, što je za 50.000 kuna manje u odnosu na planirano u 2021. godini, a odnosi se na stjecanje udjela Grada u trgovačkom društvu Geotermika za što je planirano 875.000 kuna dok se 10.718.051 kuna odnosi na otplatu glavnica sedam dugoročnih kredita Grada i beskamatnog zajma Ministarstvu financija.

U strukturi ukupnih rashoda ovi izdaci čine 2,94%.

**II. POSEBNI DIO**

U Posebnom dijelu Proračuna Grada Karlovca za 2021. godinu, pa tako i u Prijedlogu drugih Izmjena i dopuna Proračuna za 2021. godinu, rashodi i izdaci se prikazuju po organizacijskoj klasifikaciji, znači po razdjelima, odnosno po upravnim tijelima gradske uprave i njihovim proračunskim korisnicima prema sljedećem tabličnom prikazu:









U nastavku se daje obrazloženje planiranih rashoda drugih Izmjena i dopuna Proračuna Grada Karlovca za 2021. godinu po razdjelima i programima.

**RAZDJEL 001 URED GRADONAČELNIKA**

Prijedlogom drugih Izmjena i dopuna financijskog plana za 2021. godinu Ured gradonačelnika je planiran u iznosu od 27.655.563 kuna odnosno povećan je za 1,4 mil. kuna u odnosu na planirano proračunom za 2021. godinu.

Plan koje predlaže Ured gradonačelnika prikazan je po programima i aktivnostima u tablici kako slijedi:





**GLAVA URED GRADONAČELNIKA**

**PROGRAM Redovna djelatnost** predloženimdrugim Izmjenama i dopunama Proračuna Grada Karlovca za 2021. godinu povećan je plan za 625.000 kuna i novi plan iznosi 7.273.400 kuna.

**Aktivnost: Financiranje osnovnih aktivnosti** planirano je povećanje rashoda za 140.000 kuna i novi plan iznosi 5.715.000 kuna, a promjene se odnose na smanjenje rashoda za uredski materijal i ostale materijalne rashode čiji plan nakon izmjena iznosi 400.000 kuna dok su rashodi za usluge promidžbe i informiranja povećani za 100.000 kuna i iznose 350.000 kuna, rashodi za usluge odvjetnika i pravno savjetovanje su povećani za 60.000 kuna i iznose 560.000 kuna, a ostale usluge (kopiranje i drugo) su veće za 50.000 kuna i iznose 350.000 kuna.

**Aktivnost: Tekuće donacije za šport, kulturu i ostalo** planirane su u iznosu većem za 65.000 kuna i iznose 335.000 kuna, a odnose se na sredstva koja se isplaćuju po rješenjima Gradonačelnika. Donacije su doznačene za realizaciju različitih projekata i manifestacija sportskih, kulturnih i ostalih udruga i raznih društava, koji su o utrošenim sredstvima dužni dostavljati izvješća.

**Aktivnost: Rashodi po sudskim presudama** povećani su rashodi za 400.000 kuna i novi plan iznosi 900.000 kuna, a odnosi se na isplatu naknada šteta pravnim i fizičkim osobama po pravomoćnim sudskim presudama.

**Tekući projekt: Opremanje upravnih odjela Gradske uprave** planirano je povećanje rashoda za 20.000 kuna i novi plan iznosi 230.000 kuna, a odnosi se na nabavu komunikacijske opreme koja je planirana u iznosu od 50.000 kuna.

**PROGRAM Civilna zaštita** planirano su rashodi u iznosu od 489.100 kuna što je za 191.900 kuna manje u odnosu na Plan za 2021. godinu. Planiranih 200.000 kuna namijenjenih vjerskim zajednicama u sklopu sanacije šteta uzrokovanih potresima koji su zadesili Karlovačku županiju je isključeno iz proračuna dok su za 8.100 kuna povećana sredstva u okviru projekta Plan zaštite i spašavanja i aktivnosti civilne zaštite čiji novi plan iznosi 488.100 kuna.

**PROGRAM Vatrogasna zajednica grada** planirano je povećanje rashoda za 100.000 kuna i novi plan iznosi 1.725.000 kuna, a odnosi se na:

**Aktivnost: Financiranje redovne djelatnosti** povećani su rashodi za 50.000 kuna i novi plan iznosi 600.000 kuna, a odnosi se na tekuće donacije Vatrogasnoj zajednici za troškove redovnog poslovanja.

**Kapitalni projekt: Ulaganje u objekte i opremu DVD-a** planirano je povećanje rashoda za 50.000 kuna i novi plan iznosi 525.000 kuna, a odnose se najvećim dijelom na ulaganja u objekte dobrovoljno vatrogasnih društava.

**PROGRAM Javne potrebe u kulturi** planirano je smanjenje rashoda za 68.360 kuna namijenjenih manifestaciji Proslave Dana Grada „Zvjezdano ljeto“ i novi plan iznosi 231.640 kuna.

**GLAVA JAVNA VATROGASNA POSTROJBA**

Drugim Izmjenama i dopunama Plana za 2021. godinu povećani su rashodi Javne vatrogasne postrojbe za 0,5 mil. kuna i novi plan iznosi 12.447.423 kuna. Rashodi koji se financiraju iz općih prihoda i primitaka u okviru programa **2001 Vatrogastvo iznad standarda** povećani su za 498.865 kuna i to rashodi za zaposlene (plaće) za 350.000 kuna, rashodi za redovnu djelatnost 112.500 kuna dok se na novi kapitalni projekt Izgradnja vatrogasnog centra odnosi 36.365 kuna i to za izradu Idejnog rješenja prve faze projektne dokumentacije.

**PROGRAM Civilna zaštita** planirani su rashodi u iznosu od 300.000 kuna koji se odnose na rashode za sanaciju šteta uzrokovanih potresima koji su pogodili Karlovačku županiju.

Sredstva su namijenjena nabavi materijala potrebnog za uklanjanje posljedica potresa, sitnog inventara – opreme koja je potrebna vatrogascima za siguran rada na krovovima (za sigurno kretanje  i osiguranje od pada sa krovova), rezervni dijelovi- punjači za akumulatore koji omogućavanju rad  opreme -sitnog inventara i osnovnih sredstava u iznosu od 120.000 kuna dok se 130.000 kuna odnosi na najam dizalica i opreme  za rad na velikim visinama kojima ne raspolaže JVP, a za sanaciju dimnjaka i krovišta dok se 50.000 kuna odnosi na nabavu različite opreme.

**PROGRAM Javna vatrogasna postrojba – osnovna djelatnost** planirana je u iznosu većem za 324.200 kuna i novi plan iznosi 1.352.149 kuna, a odnosi se na sljedeće:

**Aktivnost: Redovna djelatnost – JVP** planirani su rashodi u iznosu od 639.950 kuna što je za 118.600 kuna više od plana, a odnose se najvećim dijelom na rashode za materijal i energiju i rashode za usluge.

**Aktivnost: Rashodi za zaposlene** su planirani u iznosu od 345.600 kuna što je za 205.600 kuna više u odnosu na Plan za 2021. Sredstva se odnose na pomoći iz županijskog proračuna za sufinanciranje plaća zaposlenih prema Ugovoru o sufinanciranju plaća radnika u JVP Grada Karlovca na radnom mjestu operativni dežurni u vatrogasnom operativnom centru. Na pomoći iz državnog proračuna za sufinanciranje plaća zaposlenih se odnosi 190.600 kuna.

**PROGRAM Javna vatrogasna postrojba - Uslužna djelatnost** planirana je u iznosu manjem za 6.400 kuna i novi plan iznosi 63.100 kuna, a odnosi se najvećim dijelom na smanjenje rashoda za materijal i energiju.

**GLAVA GRADSKO VIJEĆE**

**PROGRAM Redovna djelatnost** planirano je povećanje rashoda za 405.000 kuna i novi plan iznosi 2.529.000 kuna, a odnosi se na sljedeće aktivnosti i projekte:

**Aktivnost: Nagrade Grada Karlovca** povećani su rashodi za 35.000 kuna i novi plan iznosi 75.000 kuna, a odnose se na dodjelu nagrada i plaketa zaslužnim građanima i organizacijama grada Karlovca.

**Aktivnost: Financiranje političkih stranaka** planirano je smanjenje rashoda za 90.000 kuna i novi plan iznosi 262.000 kuna.

**Tekući projekt: Financiranje izbora** planirano je povećanje rashoda za 460.000 kuna i novi plan iznosi 1.710.000 kuna, a odnosi se na sredstva Karlovačke županije namijenjena financiranju lokalnih izbora (troškovi biračkih odbora, izbornih povjerenstava i materijalnih troškova izbora).

**RAZDJEL 002 UPRAVNI ODJEL ZA PRORAČUN I FINANCIJE**

Prijedlogom drugih Izmjena i dopuna financijskog plana Upravnog odjela za proračun i financije za 2021. godinu, ukupno planirana sredstva odjela iznose 40.668.844 kuna što je povećanje za 950.600 kuna u odnosu na planirano proračunom za 2021. godinu.

Financijski plan Upravnog odjela prikazan je po programima i aktivnostima u sljedećoj tablici:



**PROGRAM Redovna djelatnost** planiran je u iznosu od 1.116.500 kuna što je za 2.200 kuna više u odnosu na plan za 2021. godinu, a odnosi se na povećanje rashoda za zaposlene za što je planirano 266.500 kuna dok se na troškove naplate naknade za uređenje voda fizičkim osobama odnosi 850.000 kuna. Program Redovne djelatnosti se odnosi na aktivnost Razrez i naplata NUV-a unutar ovog upravnog odjela, a navedene troškove pokrivaju Hrvatske vode.

**PROGRAM Upravljanje javnim financijama** drugim Izmjenama i dopunama proračuna za 2021. godinu predloženo je povećanje rashoda za 948.400 kuna i novi plan iznosi 39.552.344 kuna, a odnosi se na sljedeće:

**Aktivnost: Rashodi za zaposlene u Gradskoj upravi** povećani su za 271.400 kuna i novi plan iznosi 20.601.400 kuna, a promjene su vezane za ostale rashode za zaposlene koji su planirani u novom iznosu od 1.550.000 kuna. Rashodi za plaće planirani su u iznosu od 16,3 mil.kuna dok su doprinosi za zdravstveno osiguranje planirani u iznosu od 2,7 mil. kuna i nisu se mijenjali u odnosu na izvorni proračun.

**Aktivnost: Materijalni i financijski rashodi** planirani su u iznosu od 3.639.893 kuna što je za 525.000 kuna više u odnosu na plan za 2021. godinu, a povećanje rashoda se najvećim dijelom odnosi na povrat sredstava komunalne naknade poslovnim subjektima za što je planirano 520.000 kuna.

**Aktivnost: Financiranje usluga naplate,** planirani su rashodi u iznosu od 2.630.000 kuna što je za 230.000 kuna više u odnosu na plan, a odnose se na naknade koje se isplaćuju na temelju ugovora trgovačkom društvu Inkasator d.o.o, Županijskoj upravi za ceste i Poreznoj upravi. Rashodi za usluge naplate komunalne naknade od kućanstava, koje vrši tvrtka Inkasator d.o.o. planirani su u iznosu od 720.000 kuna, usluge naplate prihoda od prodaje stanova na obročno plaćanje u iznosu od 180.000 kuna, za usluge upravljanja poslovnim prostorima, (usluge se plaćaju Inkasatoru) 100.000 kuna i za usluge naplate prihoda ŽUC- u 70.000 kuna. Poreznoj upravi pripada naknada u iznosu od 1% od ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak. Prihod koji Porezna uprava ostvaruje po ovoj osnovi nije prihod od poreza na dohodak, planiran je u iznosu od 1. 350.000 kuna dok se na troškove ovrha i sudskih postupaka koje nadoknađujemo u visini stvarnih troškova tvrtki Inkasator odnosi 150.000 kuna.

**Aktivnost: Pomoći za općinu Krnjak i Draganić po sukcesiji**, planirani su rashodi u iznosu od 97.000 kuna od čega su kapitalne pomoći općini Krnjak planirane u iznosu od 47.000 kuna, a općini Draganić u iznosu od 50.000 kuna, temeljem Odluke o sukcesiji arbitražne komisije Vlade RH iz 1997.godine, vezano za rješavanje imovinskih sporova između općina, gradova i županija.

**Tekući projekt: Otplate kamata za primljene zajmove od banaka** planiran je u iznosu manjem za 20.000 kuna i novi plan iznosi 900.000 kuna.

**Tekući projekt: Otplate glavnice za primljene zajmove od banaka** planiran je u iznosu manjem za 50.000 kuna u odnosu na plan za 2021. godinu i iznosi 10.559.051 kuna. Izdaci se odnose na otplatu glavnice kredita odobrenih od strane Zagrebačke banke, Hrvatske banke za obnovu i razvitak Zagreb i Karlovačke banke, kao i na jednokratnu otplatu kratkoročnog beskamatnog zajma dobivenog od Ministarstva financija.

**RAZDJEL 004 UPRAVNI ODJEL ZA PROSTORNO UREĐENJE,**

**GRADNJU I ZAŠTITU OKOLIŠA**

Prijedlogom drugih Izmjena i dopuna financijskog plana Upravnog odjela za prostorno uređenje, gradnju i zaštitu okoliša za 2021. godinu, ukupno planirana sredstva se smanjuju za 33,4 mil. kuna te sada iznose 46.711.767 kuna. Planirani rashodi i izdaci provode se kroz sljedeće programe:











**PROGRAM Civilna zaštita** planiran je unutar ovog upravnog odjela u iznosu od 300.000 kuna, pri čemu se 150.000 kuna odnosi na sredstva su pomoći građanima i kućanstvima za sanaciju šteta od posljedica potresa koji su zadesili područje Karlovačke županije 28. i 29. prosinca 2020. godine, a na rashode za usluge se odnosi 150.000 kuna.

**PROGRAM Gradnja objekata** planiran je u iznosu od 1.645.150 kuna što je za 170.400 kuna više u odnosu na Plan za 2021. godinu, a najveći dio se odnosi na sljedeće kapitalne projekte:

**Kapitalni projekt: Uređenje i izgradnja prometnica** planirani su rashodi u iznosu od 502.150 kuna koji se odnose na kapitalnu pomoć Hrvatskim cestama za sanaciju D-6 u iznosu od 446.000 kuna dok se na rashode za usluge odnosi 47.400 kuna, a na troškove naknade za uporabnu dozvolu objekta „Krležina“ 8.750 kuna.

**Kapitalni projekt: Izrada projektne dokumentacije** planirani su rashodi u iznosu od 320.000 kuna što je za 0,7 mil.kuna manje u odnosu na plan za 2021., a odnose se na troškove izrade projektne dokumentacije za buduće gradske projekte - autobusna ugibališta Mala Švarča, novelacija projekta Orlovačke ulice,  uređenje dijela Naselja M. Marulića 10 – 10f, kosturnica groblja Hrnetić, dječje igralište Hrnetić, Dječji vrtić Rečica i dr. Planirani iznos se smanjuje na ovom kapitalnom projektu iz razloga što se za troškove izrade pojedine projektne dokumentacije ovim Rebalansom otvaraju novi, imenovani projekti (npr. Izgradnja dječjeg vrtića Luščić, Prometnica poslovna zona Selce, Nogometno igralište na Turnju, Košarkaško igralište Šanac i dr.). Dio osiguranih sredstava namijenjen je izdacima za plaćanje vodnih doprinosa, elektro-energetskih suglasnosti, troškovima provedbe tehničkih pregleda i sl.

Drugim Izmjenama i dopunama plana za 2021. godinu planirano je povećanje rashoda za troškove projektne dokumentacije za sljedeće kapitalne projekte:

* Rekonstrukcija ŠSD Mladost 205.000 kuna,
* Izgradnja dječjeg vrtića Luščić 500.000 kuna i
* Leptirarij u iznosu od 118.000 kuna.

**PROGRAM Građenje komunalne infrastrukture** planiran je unutar ovog Upravnog odjela u iznosu od 37.041.387 kuna što je za 32,8 mil. kuna ili za 46,97% manje u odnosu na plan za 2021. godinu. Ovim programom se određuje građenje komunalne infrastrukture na području Grada Karlovca za građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja, građevina koje će se graditi izvan građevinskog područja i postojeće građevine komunalne infrastrukture koje će se rekonstruirati i način njihove rekonstrukcije. Planirani rashodi se najvećim dijelom odnose na troškove proširenja i izgradnje dodatne komunalne infrastrukture – izgradnju prometnica, oborinske odvodnje, izgradnju nogostupa i izgradnju DTK mreže.

Radi se o sljedećim kapitalnim projektima od kojih će neki biti dovršeni ove godine, a drugi započeti i završiti će se iduće godine:

* Karlovac II Mala Švarča
* Karlovac II Jamadolska
* Karlovac II -Bohinjska, Skadarska
* Karlovac II – Baščinska
* Karlovac II Triglavska
* Karlovac II Donja Švarča
* Karlovac II Drežnik
* Karlovac II Zvijezda
* Ulica Stanka Vraza i Jana Masaryka
* Nemičićeva ulica
* Ulica Naselje Marka Marulića
* Nogostup Splitska
* Nogostup Žumberačka
* Nogostup Novaki
* Klizište Sveta Ana
* Parkiralište ŠSD Mladost
* Parkiralište u Vatrogasnoj ulici
* Parkiralište kralja Zvonimira
* Parkiralište groblja Velika Švarča
* Izgradnja dječjeg igrališta Mala Švarča
* Sportsko igralište Velika Jelsa
* Javna rasvjeta Prilaz Kozjači
* Izgradnja groblja Hrnetić
* Izgradnja mrtvačnice Tušilović
* Nogostup Vukmanićki Cerovac
* Odvodnja Grabrik
* Groblje Jamadol
* Prometnica Poslovna zona Selce
* Vunsko polje
* Košarkaško igralište Šanac
* Nogometno igralište na Turnju

**PROGRAM Prostorno uređenje** planiran je u iznosu manjem za 253.300 kuna ili za 16,94% u odnosu na plan i novi plan iznosi 1.241.700 kuna, a odnosi se na projekt Izrada prostorno planske dokumentacije i urbanističkih planova koji je planiran u iznosu od 1.231.700 kuna, a odnosi se na rashode za prostorno plansku dokumentaciju u iznosu od 976.700 kuna, rashodi za usluge su planirani u iznosu od 185.000 kuna, a trošak izrade UPU Pivovara u iznosu od 70.000 kuna.

**PROGRAM Zaštita okoliša** planiran je u iznosu manjem za 468.744 kuna i novi plan iznosi 6.483.530 kuna, a odnosi se na sljedeću aktivnost:

**Aktivnost: Usluge za zaštitu okoliša,** planirane su u iznosu od 962.694 kuna, a odnose se na ispitivanje kvalitete zraka, izdaci za dezinsekciju, praćenje koncentracije peludi u zraku koje izvršava Zavod za javno zdravstvo Karlovačke županije temeljem sklopljenih ugovora. Rashodi za komunalne usluge su planirani su iznosu od 513.000 kuna dok su ostali nespomenuti rashodi poslovanja planirani u iznosu od 419.694 kuna, a tekuće donacije Javnoj ustanovi za zaštitu prirode iznose 20.000 kuna.

**Aktivnost: Centar za gospodarenje otpadom Karlovačke županije** planirano je smanjenje rashoda za 98.744 kuna i novi plan iznosi 2.968.836 kuna, a sredstva se odnose na troškove redovnog poslovanja, te za kapitalna ulaganja na CGO.

**Kapitalni projekt: Sanacija odlagališta Ilovac** planirani iznos se smanjuje za 360.000 kuna i poslije izmjena iznosi 1.845.000 kuna, a odnosi se na trošak projektne dokumentacije u iznosu od 140.000 kuna dok je za radove osigurano 1.700.000 kuna.

**Kapitalni projekt: Nabava spremnika** smanjeni su rashodi za 40.000 kuna i novi plan iznosi 695.000 kuna, a odnosi se na kapitalne pomoći Fondu za zaštitu okoliša i energetsku učinkovitost za sufinanciranje nabave spremnika.

**Tekući projekt: Program zaštite okoliša s planom gospodarenja otpadom** planiran je u iznosu od 12.000 kuna i odnosi se najvećim dijelom na usluge promidžbe i informiranja.

**RAZDJEL 005 UPRAVNI ODJEL ZA KOMUNALNO GOSPODARSTVO**

Prijedlogom drugih Izmjena i dopuna financijskog plana za 2021. godinu ukupno planirana sredstva Upravnog odjela za komunalno gospodarstvo iznose 60.110.723 kuna i smanjena su za 759.000 kuna. Planirani rashodi i izdaci provode se kroz sljedeće programe:









**PROGRAM Civilna zaštita** unutar ovog upravnog odjela planiran je u iznosu od 1.270.000 kuna što je za 0,5 mil.kuna više u odnosu na planirano Prvim izmjenama i dopunama. Radi se o sredstvima dobivenim posredstvom Karlovačke županije za sanaciju šteta uzrokovanih posljedicama potresa, pri čemu se na rashode za usluge odnosi 1.230.000 kuna, a na troškove projektne dokumentacije 40.000 kuna.

**PROGRAM Održavanje komunalne infrastrukture**, Drugim izmjenama i dopunama planirani iznos se smanjuje za 226.000 kuna i novi plan iznosi 45.766.625 kuna, a do promjena je najvećim dijelom došlo na sljedećim aktivnostima:

**Aktivnost: Održavanje sustava odvodnje** planirano je smanjenje rashoda za 1,5 mil.kuna i novi plan iznosi 2.700.000 kuna, a odnosi se najvećim dijelom na usluge održavanja javne i oborinske odvodnje u iznosu od 2.500.000 kuna.

**Aktivnost: Održavanje zelenih površina i groblja** planirani su rashodi u iznosu većem za 820.000 kuna i novi plan 11.120.000 kuna, a odnosi se na rashode za tekuće i investicijsko održavanje zelenih površina i groblja.

**Aktivnost: Javna rasvjeta – energija i održavanje** planirana je u iznosu manjem za 12.000 kuna i novi plan iznosi 7.546.568 kuna pri čemu se na troškove energije odnosi 5.258.568 kuna, na usluge tekućeg i investicijskog održavanja javne rasvjete 2,0 mil.kuna, na konzultantske usluge 50.000 kuna dok se na troškove energetskog pregleda javne rasvjete odnosi 238.000 kuna.

**Aktivnost: Održavanje nerazvrstanih cesta** planirano je povećanje rashoda za 500.000 kuna i novi plan iznosi 18.614.057 kuna, a odnose se usluge tekućeg i investicijskog održavanja nerazvrstanih cesta čiji plan poslije povećanja iznosi 15.939.057 kuna.

**Aktivnost: Održavanje dječjih igrališta i sportskih terena** planirani su rashodi u iznosu manjem za 44.000 kuna i novi plan iznosi 1.196.000 kuna, a smanjenje rashoda se odnosi na troškove održavanja rukometnog igrališta Dubovac.

**PROGRAM Razvoj i sigurnost prometa** planiran je u iznosu od 2.689.000 kuna što je za 89.000 kuna više u odnosu na planirano, a promjene se odnose na sljedeće aktivnosti i projekte:

**Aktivnost: Prometna jedinica mladeži** planirana je u iznosu manjem za 20.000 kuna i novi plan iznosi 70.000 kuna, a smanjenje se odnosi na troškove nabave odore i opreme dok se na usluge učeničkog i studentskog servisa odnosi 70.000 kuna.

**Aktivnost: Urbana oprema** povećani su rashodi za 20.000 kuna i novi plan iznosi 330.000 kuna, a odnosi se na usluge tekućeg i investicijskog održavanja urbane opreme čiji plan poslije izmjena iznosi 70.000 kuna.

**Aktivnost: Subvencija Autotransportu d.o.o.** planirano je povećanje rashoda za 89.000 kuna i novi plan iznosi 2.289.000 kuna.

**PROGRAM Upravljanje objektima u vlasništvu Grada** planiran je u iznosu manjem za 424.000 kuna i novi plan iznosi 6.271.098 kuna.

**Aktivnost: Održavanje stanova** planirana je u iznosu od 1.218.500 kuna što je za 8.000 kuna više u odnosu na prethodno planirano.

**Aktivnost: Održavanje poslovnih prostora i ostalih objekata** planirano je smanjenje rashoda za 64.000 kuna i novi plan iznosi 1.396.000 kuna, a odnosi se na smanjenje rashoda za građevinske objekte čiji plan poslije izmjena iznosi 126.000 kuna.

**Tekući projekt: Izrada projektne dokumentacije** planirana je u iznosu manjem za 368.000 kuna i novi plan iznosi 1.202.000 kuna. Smanjenje rashoda se odnosi na troškove upisa cesta za 125.000 kuna i novi plan iznosi 175.000 kuna dok su rashodi za studiju javnog prijevoza smanjeni za 243.000 kuna i novi plan iznosi 132.000 kuna.

**PROGRAM Građenje komunalne infrastrukture** unutar ovog Upravnog odjela planiran je u iznosu 3.427.000 kuna što je za 0,7 mil.kuna manje u odnosu na plan za 2021. godinu, a odnosi se na sljedeće kapitalne projekte:

* Asfaltiranje makadam prometnice Donje Pokuplje 016
* Asfaltiranje makadam prometnice Pokupska Luka 006
* Asfaltiranje makadam prometnice Tušilović 005/006
* Asfaltiranje makadam prometnice Goljaki 007/011
* Asfaltiranje makadam prometnice Perinčići 002
* Asfaltiranje makadam prometnice Priselci Donji 004
* Asfaltiranje makadam prometnice Vukmanić 002
* Asfaltiranje makadam prometnice Škrtići/Cerovac 006
* Asfaltiranje makadam prometnice Rečička 005
* Asfaltiranje makadam prometnice Donja Gaza 001
* Asfaltiranje makadam prometnice Bukovlje
* Asfaltiranje makadam prometnice Sveti Florijan
* Asfaltiranje makadam prometnice Popović brdo 006

**RAZDJEL 006 UPRAVNI ODJEL ZA IMOVINSKO PRAVNE POSLOVE I UPRAVLJANJE IMOVINOM**

Planirani rashodi Upravnog odjela za imovinsko pravne poslove i upravljanje imovinom iznose 5.790.008 kuna što je za 764.920 kuna manje u odnosu na Proračun Grada Karlovca za 2021.godinu. Promjene se odnose na sljedeće programe:



**PROGRAM Građenje komunalne infrastrukture** ukupno planirana sredstva se smanjuju za 756.640 kuna i iznose 870.360 kuna, a unutar ovog upravnog odjela troškovi programa se najvećim dijelom odnose na rješavanje imovinsko pravnih odnosa. Promjene se odnose na sljedeće projekte građenja komunalne infrastrukture :

* Kapitalni projekt: Ulica Stanka Vraza i Janka Masaryka
* Kapitalni projekt: Nemičićeva ulica
* Nogostup Žumberačka
* Klizište Furači
* Javna rasvjeta Prilaz Kozjači
* Oborinska odvodnja Nemčićeva
* Klizište Sjeničak
* Klizište Suci
* Obilaznica Zvijezde
* Oborinska odvodnja Ljubljanska

**PROGRAM Upravljanje imovinom** ukupna sredstva su smanjena za 8.280 kuna i novi plan iznosi 4.919.648 kuna, a izmjene se odnose na sljedeće projekte:

**Aktivnost: Evidencija imovine i ostali troškovi** planirana je u iznosu većem za 50.000 kuna i novi plan iznosi 1.918.000 kuna, a do promjene je došlo na povećanju rashoda za energiju za gradske stanove i poslovne prostore čiji plan iznosi 400.000 kuna.

**Kapitalni projekt Kupnja nekretnina** planiran je u iznosu većem za 130.000 kuna i novi plan iznosi 1.775.000 kuna, a odnosi se na povećanje rashoda za drvnu masu za NK Korana u iznosu od 700.000 kuna dok je naknada za zemljište po upravnim postupcima povećana za 350.000 kuna i novi plan iznosi 1.075.000 kuna.

**Kapitalni projekt: Kupnja gradskih stanova** planiran u novom iznosu od 501.648 kuna što je za 213.280 kuna manje u odnosu na plan za 2021.godinu.

**Tekući projekt: Reambulacija** planirano je povećanje rashoda za intelektualne usluge za 25.000 kuna i novi plan iznosi 725.000 kuna.

**RAZDJEL 007 UPRAVNI ODJEL ZA GOSPODARSTVO, POLJOPRIVREDU**

**I TURIZAM**

Drugim Izmjenama i dopunama proračuna za 2021. godinu ukupni rashodi za Upravni odjel za gospodarstvo, poljoprivredu i turizam planirani su u iznosu većem za 1.769.625 kuna i novi plan iznosi 18.142.591 kuna.







**PROGRAM Redovna djelatnost** planirani rashodi su veći za 645.000 kuna ili za 17,13% u odnosu na plan za 2021.godinu i novi plan iznosi 4.411.400 kuna, a odnosi se na sljedeće aktivnosti i projekte:

**Aktivnost: Financiranje osnovnih aktivnosti** povećani su rashodi za 200.000 kuna i novi plan iznosi 1.490.000 kuna, a povećanje rashoda se odnosi na računalne usluge koje su planirane u iznosu većem za 200.000 kuna i novi plan iznosi 1.270.000 kuna.

**Kapitalni projekt: Informatizacija Gradske uprave** povećani su rashodi za 300.000 kuna i novi plan iznosi 2.476.400 kuna, a odnosi se na troškove zakupa i najma računalne opreme koji su planirani u iznosu od 811.400 kuna dok su troškovi ulaganja u računalne programe planirani u iznosu od 540.000 kuna, a nabava računala i pripadajuće opreme u iznosu od 320.000 kuna.

**Kapitalni projekt: Implementacija SMART CITY koncepta** planirano je povećanje rashoda za 145.000 kuna i novi plan iznosi 445.000 kuna, a odnosi se najvećim dijelom na nabavu pametnih rješenja i kontrolnih brojila u odabranim ustanovama za što je planirano 390.000 kuna.

**PROGRAM Razvoj malog i srednjeg poduzetništva** predloženo je smanjenje rashoda za 57.375 kuna i novi plan iznosi 1.341.125 kuna, a odnosi se na sljedeće aktivnosti:

**Aktivnost: Mjere održivog poslovanja poduzetnika** planirani su rashodi u iznosu većem za 141.750 kuna i novi plan iznosi 1.152.250 kuna, a planirana sredstva su namijenjena potpori poduzetništvu.

**Aktivnost: Promidžba poduzetništva i obrtništva** povećani su rashodi za 120.875 kuna i novi plan iznosi 188.875 kuna, a sredstva se odnose na povećanje rashoda za usluge.

Sredstva namijenjena potpori Udruženju obrtnika Grada Karlovca i HGK Županijskoj komori Karlovac su smanjena za 320.000 kuna i nisu planirana ovim Izmjenama i dopunama.

**PROGRAM Razvoj turizma** planirano je povećanje rashoda za 869.000 kuna ili za 36,70% u odnosu na plan i novi plan iznosi 3.237.000 kuna, a promjena je rezultat sljedeće aktivnosti:

**Aktivnost: Turistička infrastruktura** predloženo je povećanje rashoda za 243.000 kuna ili za 135% i novi plan iznosi 423.000 kuna, a planirano povećanje se odnosi na rashode za usluge koje su planirane u iznosu od 133.000 kuna dok se na troškove uređenja prostora za hodočasnički turizam odnosi 200.000 kuna.

**Tekući projekt: Manifestacije i razna događanja** povećani su rashodi za 600.000 kuna ili za 44,12% i novi plan iznosi 1.960.000 kuna, a odnose se na rashode za organizaciju raznih manifestacija koje novim planom iznose 940.000 kuna dok su rashodi za manifestaciju Dana piva planirani u iznosu od 1,0 mil.kuna.

**Tekući projekt: Tekuće donacije u novcu Turističkoj zajednici** su planirane u iznosu većem za 20.000 kuna i Drugim izmjenama i dopunama plana za 2021. godinu iznose 820.000 kuna, a promjene se odnose na povećanje potpora za promociju destinacije za što je planirano 220.000 kuna dok su troškovi redovnog poslovanja Turističke zajednice Grada Karlovca planirani u iznosu manjem za 100.000 kuna i novi plan iznosi 100.000 kuna.

**PROGRAM Suradnja s fondovima EU i drugim fondovima** planirano je povećanje rashoda za 200.000 kuna i novi plan iznosi 250.000 kuna, a sredstva se odnose na sljedeće projekte:

**Tekući projekt: Izdaci za financiranje projekata** povećani su rashodi za usluge i novi plan iznosi 100.000 kuna.

**Tekući projekt: Širokopojasni Internet** povećani su rashodi za usluge za 100.000 kuna i novi plan iznosi 150.000 kuna.

**PROGRAM Poljoprivreda i ruralni razvoj** drugim Izmjenama i dopunama predloženo je povećanje rashoda za 131.000 kuna i novi plan iznosi 1.579.593 kuna, promjene se odnose na sljedeću aktivnost:

**Aktivnost: Potpore poljoprivrednim gospodarstvima** povećani su rashodi za 110.000 kuna i novi plan iznosi 1.210.193 kuna, a odnosi se na subvenciju poljoprivrednim gospodarstvima za primarnu proizvodnju po zahtjevu.

**Aktivnost: Suradnja s institucijama i udrugama** planirano je povećanje rashoda za 26.000 kuna i novi plan iznosi 84.400 kuna, a odnose se na troškove različitih usluga.

**GLAVA 02 AQUATIKA – SLATKOVODNI AKVARIJ KARLOVAC**

Djelatnost proračunskog korisnika Aquatika – slatkovodni akvarij Karlovac provodi se kroz dva programa i planirana je u iznosu većem za 132.000 kuna u odnosu na planirano Proračunom za 2021. godinu i novi plan iznosi 5.523.473 kuna.

* Program 5001 Razvoj turizma
* Program 8006 Aquatika slatkovodni akvarij Karlovac – vlastita djelatnost

**PROGRAM Razvoj turizma** planiran je u iznosu manjem za 218.000 kuna i ovim izmjenama i dopunama Proračuna za 2021. godinu iznosi 3.222.000 kuna. Unutar ovog programa proračunskim sredstvima financiraju se plaće zaposlenika Aquatike za što je planirano 2.137.000 kuna dok je za materijalne rashode poslovanja ustanove planirano 965.000 kuna, a za rad članova Upravnog vijeća 40.000 kuna. Troškovi projekta „Centar za posjetitelje Susret s Koranom“ planirani su u iznosu manjem za 20.000 kuna i novi plan iznosi 80.000 kuna. Rashodi projekta se odnose na troškove osobe zaposlene na projektu kao i na troškove promocije i marketinških aktivnosti.

**PROGRAM Aquatika – slatkovodni akvarij Karlovac – vlastita djelatnost** planiran je u iznosu 2.301.473 kuna i povećan je za 350.000 kuna, a odnosi se najveći dijelom na rashode namijenjene opremanju ustanove i materijalne rashode koji se financiraju iz njihovih vlastitih prihoda.

**RAZDJEL 008 – UPRAVNI ODJEL ZA DRUŠTVENE DJELATNOSTI**

Prijedlogom drugih Izmjena i dopuna financijskog plana Upravnog odjela za društvene djelatnosti za 2021. godinu, ukupna planirana sredstva povećavaju se za 3,6 mil. kuna te sada iznose 191.852.052 kuna.

**GLAVA 01 DRUŠTVENE DJELATNOSTI**

Iz tablice u nastavku vidljivo je da su rashodi Glave UO za društvene djelatnosti manji za 6.572.556 kuna ili za 17,01% i novi plan iznosi 32.064.733 kuna.









**PROGRAM Gradnja objekata** unutar ovog Upravnog odjela planiran je u iznosu od 7.648.388 kuna što je za 7,8 mil. kuna manje u odnosu na Plan za 2021. godinu, a odnosi se na sljedeće projekte:

**Kapitalni projekt: Obnova brownfield lokacije nekadašnjeg kina Edison** planirana je u iznosu od 6.455.833 kuna što je za 8,6 mil.kuna manje u odnosu na plan za 2021. godinu, a odnose se na rashode za zaposlene na projektu u iznosu od 133.832 kuna, rashode za dodatna ulaganja u iznosu od 6.263.188 kuna i na rashode za usluge vođenja projekta u iznosu 31.251 kuna te na rashode za usluge promidžbe i vidljivosti projekta u iznosu 27.562 kuna.

**Kapitalni projekt: Revitalizacija kina Edison u funkciji pokretanja integriranih turističkih programa u gradu Karlovcu** planiran je u iznosu od 101.550 kuna koji se odnose na osobe zaposlene na projektu.

**Kapitalni projekt: Mrtvačnica Vojno groblje** planirani su rashodi za dodatna ulaganja na objektu u iznosu od 561.000 kuna što je za 161.000 kuna više u odnosu na planirano.

Drugim Izmjenama i dopunama plana za 2021. godinu planiran je projekt **Rekonstrukcija Dječjeg vrtića Banija** za što je izdvojeno 530.000 kuna.

**PROGRAM Zaštita i očuvanje kulturnih dobara** planirano je povećanje rashoda za 850.000 kuna i novi plan iznosi 2.846.849 kuna, a najvećim dijelom se odnosi na obnovu objekata kulturne baštine i objekata u zaštićenoj kulturno povijesnoj cjelini pri čemu se na sanaciju krovišta zgrade KAMOD odnosi 1,0 mil.kuna, na sanaciju arkada na Vojnom groblju 200.000 kuna, na sanaciju kuće u ulici Petra Zrinskog 300.000 kuna dok se na obnovu mrtvačnice na Židovskom groblju odnosi 528.000 kuna.

**PROGRAM Osnovno školstvo – iznad standarda** planiran je u iznosu većem za 221.940 kuna i novi plan iznosi 651.940 kuna, a odnosi se na sljedeće aktivnosti i projekte:

**Aktivnost: Prijevoz učenika** planirano je povećanje rashoda za 165.000 kuna i novi plan iznosi 465.000 kuna, a odnosi se najvećim dijelom na rashode za usluge.

**Tekući projekt: Škola u prirodi** planiran je u iznosu od 84.000 kuna što je za 14.000 kuna više u odnosu na plan za 2021.godinu, a odnosi se troškova prijevoza djece u iznosu od 50.000 kuna i na troškove smještaja djece u Hostelu Selce u iznosu od 34.000 kuna.

**Aktivnost: Rad s darovitim učenicima osnovnih škola** planiran je povećanje rashoda za 42.940 kuna ili za 214,70% i novi plan iznosi 62.940 kuna, a odnosi se na povećanje naknada za mentore i darovite učenike u iznosu od 54.940 kuna.

**PROGRAM Stipendiranje učenika i studenata** planirano je povećanje rashoda za 2.500 kuna i novi plan iznosi 649.878 kuna, a odnosi se na stipendiranje učenika i studenata, koje su dodijeljene putem natječaja i planirane su u iznosu od 617.500 kuna dok se na tekuće donacije Gimnaziji Karlovac odnosi 20.000 kuna.

**PROGRAM Ostale aktivnosti u obrazovanju** planiran je u iznosu većem za 12.809 kuna i novi plan za 2021. godinu iznosi 575.509 kuna, a rashodi se najvećim dijelom odnose na troškove Pomoćnika u nastavi IV u iznosu od 39.495 kuna kao i na povećanje rashoda za sufinanciranje troškova prijevoza učenika srednjih škola.

**PROGRAM Predškolski odgoj i obrazovanje** planiran je u iznosu većem za 70.000 kuna i novi plan iznosi 610.450 kuna, a povećanje rashoda se odnosi na sufinanciranje troškova smještaja djece u privatnim vrtićima za što je ovim Izmjenama plana planirano 430.000 kuna.

**PROGRAM Javne potrebe u kulturi** planirana sredstva su smanjena za 262.700 kuna ili za 13,79% i novi plan iznosi 1.642.300 kuna, a odnosi se na smanjenje rashoda za organizaciju manifestacije „Zvjezdano ljeto“ koja je planirana u iznosu od 502.300 kuna kao i na izostanak planiranih sredstava za projekt „Spomenik Braći Seljan“ u iznosu od 150.000 kuna.

**PROGRAM Socijalna skrb – gradski program** planiran je u iznosu većem za 126.000 kuna i iznosi 3.471.000 kuna, a odnosi se na sljedeće aktivnosti:

**Aktivnost: Pomoći za socijalno ugroženu djecu i mlade** planirane su u iznosu manjem za 15.000 kuna i iznose 240.000 kuna, a odnose se na naknade za troškove ljetovanja djece u iznosu od 16.500 kuna, na troškove prehrane učenika u osnovnim školama u iznosu od 169.000 kuna dok su troškovi smještaja djece u vrtiće iznosili 54.500 kuna.

**Aktivnost: Pomoći za troškove stanovanja** (za socijalno ugrožene kategorije građana) planirane su u iznosu od 1.118.000 kuna što je za 98.000 kuna više od plana od čega je za nabavu ogrijeva planirano 325.000 kuna, za sufinanciranje troškova komunalija 365.000 kuna, za troškove električne energije 308.000 kuna i za sufinanciranje troškova centralnog grijanja 120.000 kuna.

**Aktivnost: Pomoći umirovljenicima** planirani su u iznosu od 471.000 kuna, a odnose se na pomoći umirovljenicima nižeg socijalnog stanja u iznosu od 72.000 kuna, naknade za troškove prijevoza izvršene su planirane su u iznosu od 220.000 kuna, a troškovi prijevoza za socijalno ugrožene kategorije stanovništva 29.000 kuna dok je „božićnica” za umirovljenike planirana u iznosu od 150.000 kuna.

**Aktivnost: Ostale naknade i pomoći građanima** planirane su u iznosu većem za 37.000 kuna i novi plan iznosi 427.000 kuna, a odnose se najvećim dijelom na ostale pomoći po posebnim odlukama u iznosu od 380.000 kuna koje se isplaćuju temeljem Rješenja Gradonačelnika.

**PROGRAM Socijalna skrb - zakonske osnove** planiran je u iznosu od 560.000 kuna što je za 210.000 kuna manje u odnosu na plan i odnosi se na podmirenje pomoći socijalno ugroženim kategorijama stanovništva po zakonskoj osnovi.

**PROGRAM Zdravstvo i međugeneracijska solidarnost** planiran je u iznosu od 901.000 kuna i odnosi se na sljedeće aktivnosti i projekte:

**Aktivnost: Pomoć u kući starijim i bolesnim osobama** smanjeni su rashodi za 80.000 kuna i novi plan iznosi 20.000 kuna, a odnosi se na program pomoći u kući i dnevni boravak koji se provodi preko Gradskog društva Crvenog križa.

**Aktivnost: Skrb o braniteljima** smanjeni su rashodi za 25.000 kuna i novi plan iznosi 115.000 kuna, a rashodi se odnose na sufinanciranje plaće socijalnog radnika u iznosu od 60.000 kuna dok se na rashode za usluge odnosi 55.000 kuna.

**Aktivnost: Pomoći proračunima i proračunskim korisnicima u zdravstvu** planirani su rashodi u iznosu većem za 90.000 kuna i novi plan iznosi 140.000 kuna, a sredstva se odnose na pomoći dane Domu zdravlja Karlovac u iznosu od 120.000 kuna i poliklinici Suvag u iznosu od 20.000 kuna.

**Aktivnost: Pomoć umirovljenicima** planirani su rashodi u iznosu od 76.000 kuna, a odnose se na sredstva namijenjena smještaju u Hostelu Selce.

**PROGRAM Javne potrebe u športu** planiran je u iznosu većem za 300.000 kuna i novi plan iznosi 8.840.000 kuna, a povećanje rashoda se odnosi na tekuće donacije Karlovačkoj športskoj zajednici za financiranje njihove redovne djelatnosti, za plaće športskih trenera i za prijenos sredstava športskim klubovima za što je planirano 8.760.000 kuna.

**PROGRAM Javne potrebe u tehničkoj kulturi**, program se izvršava preko Zajednice tehničke kulture, a ukupni rashodi su planirani u iznosu od 530.000 kuna. Sredstva su doznačena temeljem Programa javnih potreba u tehničkoj kulturi po zahtjevima Zajednice, a odnose se na plaću voditelja i djelatnika, materijalne rashode, te na financiranje rada raznih udruga odnosno klubova članica Zajednice tehničke kulture.

**PROGRAM Potpore za rad udruga** planirano je povećanje rashoda za 75.000 kuna i novi plan iznosi 1.818.000 kuna, a promjene se najvećim dijelom odnose na povećanje sredstava za rad Gradskog društva Crvenog križa Karlovac u iznosu od 50.000 kuna i novi plan iznosi 800.000 kuna.

**PROGRAM Program za mlade** planiran je u iznosu manjem za 20.000 kuna i novi plan iznosi 360.000 kuna, a odnosi se na:

**Aktivnost: Provedba gradskog programa za mlade** planirani su rashodi u iznosu od 291.500 kuna, a izdaci se najvećim dijelom odnose na financiranje redovne djelatnosti Centra za mlade u Grabriku u iznosu od 155.000 kuna, za Malu scenu Hrvatskog doma planirano je 60.0000 kuna, za Savjet mladih 55.000 kuna dok je za programe mobilnosti i inicijative mladih planirano 20.000 kuna.

**Aktivnost: „Karlovačka kulturna iskaznica”** planirani su rashodi za usluge u iznosu manjem za 31.500 kuna i iznose 68.500 kuna.

**GLAVA 02 OSNOVNE ŠKOLE** ukupni planirani rashodi povećavaju se za programe osnovnog školstva za 6,1 mil. kuna i novi plan iznosi 102.999.377 kuna, a do promjene je došlo unutar sljedećih programa:



**PROGRAM Osnovno školstvo – zakonski standard** planiran je u iznosu od 10.947.705 kuna pri čemu je do promjene došlo u strukturi aktivnosti i projekata financiranih iz decentraliziranih sredstava. Rashodi za prijevoz učenika su smanjeni za 201.900 kuna i novi plan iznosi 1.417.992 kuna.

**Aktivnost: Financiranje materijalnih i financijskih rashoda** planirano je smanjenje rashoda za 29.676 kuna i novi plan iznosi 7.386.324 kuna, a najvećim dijelom se odnosi na rashode za materijal i energiju u iznosu od 3.809.885 kuna i na rashode za usluge za što je planirano 2.950.639 kuna.

**Kapitalni projekt: Nabava nefinancijske imovine** planirano je povećanje rashoda za 236.576 kuna i ovim Izmjenama plan iznosi 2.028.389 kuna pri čemu su dodatna ulaganja osnovne škole Turanj planirana u iznosu od 696.500 kuna, osnovne škole Braća Seljan u iznosu od 562.069 kuna (sredstva doznačena ove godine za završeni projekt energetske obnove), dodatna ulaganja na osnovnoj školi Dragojla Jarnević su planirana u iznosu od 250.000 kuna, a na osnovnoj školi Banija u iznosu od 150.000 kuna.

**Dogradnja osnovne škole Rečica z**a potrebe uvođenja predškolskog odgoja je planirana u iznosu od 150.000 kuna.

**PROGRAM Osnovno školstvo – iznad standarda** planirana sredstva unutar glave Osnovne škole povećana su za 412.241 kuna i novi plan iznosi 3.145.367 kuna, a odnose se na sljedeće aktivnosti i projekte:

**Aktivnost: Produženi boravak** povećani su rashodi za 116.741 kuna i novi plan iznosi 1.825.867 kuna, a povećanje sredstava se odnosi na rashode za zaposlene u produženom boravku osnovne škole Grabrik čiji plan poslije izmjena iznosi 236.650 kuna dok se na troškove produženog boravka osnovne škole Turanj odnosi 107.700 kuna, a na osnovnu školu Dubovac 292.585 kuna.

**Tekući projekt: Nabava obrazovnog materijala za učenike osnovnih škola** planirani su rashodi za nabavu knjiga u iznosu većem za 315.500 kuna i novi plan iznosi 1.315.500 kuna.

**PROGRAM Rashodi za zaposlene u osnovnim školama** planirani su u iznosu većem za 5.553.980 kuna i iznose 74.800.866 kuna, a do povećanja rashoda za zaposlene došlo je najvećim dijelom zbog povećanih plaća u 2021. godini (povećana osnovica) te zbog isplate troškova po pravomoćnim sudskim presudama zaposlenih u osnovnim školama.

Iz tablice je vidljivo kako je **program Vlastite djelatnosti osnovnih škola** planiran u iznosu većem za 240.038 kuna i novi plan iznosi 11.260.265 kuna, a najvećim dijelom se odnosi na povećanje rashoda za redovnu djelatnost osnovnih škola za što je planirano 4.632.853 kuna dok su rashodi za projekt „Škole za život“ manji za 463.000 kuna i planirani su u iznosu od 2.140.300 kuna. Sredstva produženog boravka planirana su u iznosu d 1.596.741 kuna dok se na financiranje školske kuhinje odnosi 1.370.572 kuna, a na projekt „Shema školskog voća“ 353.217 kuna.

**GLAVA 03 USTANOVE KULTURE**

Ukupan plan za redovnu djelatnost ustanova kulture povećava se za 756.180 kuna i novi plan iznosi 23.731.345 kuna, a odnose se na sljedeće programe:



**PROGRAM Javne ustanove u kulturi** planiran je u iznosu većem za 530.200 kuna i novi plan iznosi 18.077.400 kuna, a odnosi se na sljedeće promjene:

**Aktivnost: Rashodi za zaposlene** povećani su rashodi za 354.200 kuna i novi plan iznosi 12.678.100 kuna, a odnosi se na povećanje rashoda za zaposlene kod proračunskog korisnika Gradsko kazalište „Zorin Dom” za 248.000 kuna i novi plan iznosi 3.260.000 kuna, rashodi za zaposlene kod proračunskog korisnika Gradska knjižnica Ivan Goran Kovačić iznose 5.495.400 kuna i veći su za 99.200 kuna dok su rashodi za zaposlene kod proračunskog korisnika Gradski muzej Karlovac planirani u iznosu od 3.922.700 kuna što je povećanje za 7.000 kuna u odnosu na Plan.

**Aktivnost: Materijalni i financijski rashodi** povećani su rashodi za 183.000 kuna i novi plan iznosi 3.985.300 kuna, a odnose se na povećanje materijalnih rashoda kod proračunskog korisnika Gradska knjižnica “Ivan Goran Kovačić i novi plan iznosi 791.000 kuna, dok su materijalni rashodi kod proračunskog korisnika Gradsko kazalište „Zorin Dom” ostali nepromijenjeni u iznosu od 1.119.000 kuna, a kod Gradskog muzeja Karlovac 2.075.300 kuna.

**Aktivnost: Sredstva za rad Upravnih vijeća** smanjeni su rashodi za 7.000 kuna i novim planom iznose 85.000 kuna.

**PROGRAM Javne potrebe u kulturi** planirani su rashodi u iznosu većem za 138.000 kuna i novi plan iznosi 650.000 kuna, a do promjena je došlo na organizaciji manifestacije „Zvjezdano ljeto“ čiji plan iznosi 350.000 kuna i veći je za 138.000 kuna u odnosu na Plan za 2021.

**PROGRAM Kapitalna ulaganja u objekte kulture** predloženo je povećanje rashoda za 80.000 kuna i novi plan iznosi 230.000 kuna, koja se odnose se na dodatna ulaganja na Gradskom kazalištu „Zorin Dom“ u iznosu od 80.000 kuna dok su dodatna ulaganja na „Gradskom muzeju Karlovac“ planirana u istom iznosu od 150.000 kuna.

**PROGRAM Ustanove u kulturi – vlastita djelatnost** plan se povećava za svega 7.980 kuna i novi plan iznosi 4.586.745 kuna, a odnosi se najvećim dijelom na novi kapitalni projekt „Nabava bibliobusa Gradske knjižnice Ivan Goran Kovačić“ u iznosu od 49.680 kuna (vlastita sredstva). Programska djelatnost ustanova kulture je smanjena za 66.000 kuna i novi plan iznosi 2.425.869 kuna dok su troškovi redovne djelatnosti ustanova u kulturi planirani u iznosu većem za 24.300 kuna i novi plan iznosi 1.201.759 kuna.

**GLAVA 04 USTANOVE PREDŠKOLSKOG ODGOJA I OBRAZOVANJA**

Ukupno planirani izdaci za programe ustanova predškolskog odgoja i obrazovanja su povećani za 3.272.104 kuna i iznose 33.056.597 kuna, a odnose se na sljedeće programe:



**PROGRAM Predškolski odgoj i obrazovanje** planiran je u iznosu većem za 1,9 mil. kuna i novi plan iznosi 21.720.800 kuna, a do promjene je došlo zbog povećanja rashoda za zaposlene koji su ovim izmjenama planirani u iznosu od 18.200.072 kuna što je za 3,0 mil. kuna više u odnosu na planirano pri čemu su plaće u Dječjem vrtiću Karlovac planirane u iznosu od 8,3 mil. kuna, a kod proračunskog korisnika Dječji vrtić Četiri rijeke 8,5 mil. kuna.

**Tekući projekt: Unapređenje kvalitete predškolskog odgoja i obrazovanja**, radi se o dvogodišnjem projektu financiranom iz EU fondova, za što je planirano 3.465.728 kuna, a odnosi se na troškove zaposlenih uključujući edukaciju, kao i na nabavu različitih uređaja i opreme u svrhu poboljšanja kvalitete predškolskog odgoja.

**PROGRAM Predškolski odgoj – vlastita djelatnost** planiran je u iznosu većem za 1,4 mil. kuna i novi plan iznosi 11.335.797 kuna, a odnosi se najvećim dijelom na rashode za redovno poslovanje ustanova predškolskog odgoja koji su financirani vlastitim sredstvima u iznosu od 9.340.358 kuna dok se na projekt Unaprjeđenje kvalitete predškolskog odgoja i obrazovanja odnosi 705.000 kuna planiranih kod Dječjeg vrtića Karlovac koji je nositelj ovog projekta.

**RAZDJEL 009 UPRAVNI ODJEL ZA RAZVOJ GRADA I EU FONDOVE**

Rashodi Upravnog odjela za razvoj grada i EU fondove iznose 3.116.890 kuna, a odnose se na sljedeće aktivnosti i projekte:



**PROGRAM Energetska učinkovitost** planirano su rashodi u iznosu od 150.000 kuna koji se odnose na naknadu za energetske usluge u sklopu aktivnosti Energetska učinkovitost dok se na novu aktivnost Izvješće o provedbi SECAP-a (Akcijski plan održivog razvitka i prilagodbe klimatskim promjenama) odnosi 27.500 kuna.

**PROGRAM Suradnja s fondovima EU i drugim fondovima** planiran je u iznosu većem za 83.390 kuna i novi plan iznosi 2.139.390 kuna, pri čemu se najveći dio planiranih rashoda odnosi na projekte „Interreg FORTITUDE“ u iznosu 1.506.000 kuna i na projekt „GEO4KA“ u iznosu 450.000 kuna.

**PROGRAM Integrirana teritorijalna ulaganja** planirano je povećanje rashoda za 100.000 kuna i novi plan iznosi 800.000 kuna, a promjena se odnosi na projekt izrade Strategije razvoja Grada od 2021. do 2030. godine.

**SLUŽBA ZA PROVEDBU ITU MEHANIZMA**

Drugim Izmjenama i dopunama Plana za 2021. godinu rashodi upravnog odjela iznose 748.000 kuna, a odnose se na sljedeći program:



**PROGRAM Integrirana teritorijalna ulaganja** planiran je u iznosu od 748.000 kuna, a sredstva se najvećim dijelom odnose na trošak zaposlenih na projekt. Integrirana teritorijalna ulaganja (ITU mehanizam) predstavljaju novi mehanizam Europske unije za razdoblje 2014. - 2020. godine koji je uveden s ciljem jačanja uloge gradova kao pokretača gospodarskog razvoja iz tri različita fonda: Europski fond za regionalni razvoj, Kohezijski fond i Europski socijalni fond i to za specifične ciljeve: razvoj poduzetništva, toplinarstva, kulturne baštine, brownfield lokacija (bivša vojna i industrijska područja), povećanje putnika u javnom prijevozu te integracija socijalno osjetljivih skupina, borba protiv siromaštva, te modernizacija strukovnog obrazovanja. Uspostavom ITU mehanizma u Republici Hrvatskoj promiče se proces decentralizacije, pri čemu urbana područja postaju centri razvoja, dovoljno snažni za značajnije gospodarske pomake, otvaranje novih radnih mjesta te kreiranje društvene klime i usluga koje mogu privući stanovništvo. Gradovi središta urbanih područja postaju partneri u provedbi ITU mehanizma i dio sustava koji upravlja sredstvima Europske unije, obavljanjem zadaća i aktivnosti u okviru Operativnih programa.

Viši stručni suradnik za planiranje

i praćenje proračuna Pročelnica UO za proračun i financije

Mirela Presečan, dipl.oec. Lidija Malović, dipl.oec.